++++

ΚΑΝΟΝΙΣΜΟΣ ( ΕΟΚ ) αριθ . 1411/70 ΤHΣ ΕΠΙΤΡΟΠΗΣ

της 16ης Ιουλίου 1970

περί εφαρμογής του προκαθορισμού των εισφορών για τη μελάσσα και περί τροποποιήσεως του κανονισμού ( ΕΟΚ ) αριθ . 836/68 που αφορά τα πιστοποιητικά εισαγωγής και εξαγωγής για τη ζάχαρη , τα τεύτλα και τη μελάσσα

Η ΕΠΙΤΡΟΠΗ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ ,

Εχοντας υπόψη :

τη συνθήκη περί ιδρύσεως της Ευρωπαϊκής Οικονομικής Κοινότητος ,

τον κανονισμό αριθ . 1009/67 / ΕΟΚ του Συμβουλίου της 18ης Δεκεμβρίου 1967 περί κοινής οργανώσεως αγοράς στον τομέα της ζάχαρης ( 1 ) , όπως τροποποιήθηκε τελευταία από τον κανονισμό ( ΕΟΚ ) αριθ . 1253/70 ( 2 ) , και ιδίως το άρθρο 11 παράγραφος 2 , καί το άρθρο 15 παράγραφος 4 ,

Εκτιμώντας :

ότι , δυνάμει του άρθρου 1 παράγραφος 1 του κανονισμού ( ΕΟΚ ) αριθ . 770/68 του Συμβουλίου της 18ης Ιουνίου 1968 περί του προκαθορισμού των εισφορών στον τομέα της ζάχαρης ( 3 ) , ο προκαθορισμός των εισφορών που εφαρμόζονται κατά την εισαγωγή της μελάσσας , αποφασίζεται , αν η εισαγωγή είναι αναγκαία , για την εξασφάλιση του ανεφοδιασμού ορισμένων περιοχών της Κοινότητος

ότι η παρούσα κατάσταση του εφοδιασμού σε μελάσσα επιτρέπει την υπόθεση ότι η παραγωγή που θα προκύψει από τη συγκομιδή του 1969 δεν θα καλύψει πλήρως τις ανάγκες της προβλεπόμενης καταναλώσεως σε ορισμένες σημαντικές περιοχές του βορρά της Κοινότητος

ότι κατά συνέπεια απαιτείται η λήψη αποφάσεως εφαρμογής του προκαθορισμού των εισφορών για τη μελάσσα μέχρις ότου μεσολαβήσει μεταβολή της καταστάσεως εφοδιασμού

ότι , σύμφωνα με το άρθρο 11 παράγραφος 1 τρίτο εδάφιο του κανονισμού αριθ . 1009/67 / ΕΟΚ , η έκδοση των πιστοποιητικών υπόκειται στην σύσταση ασφάλειας , η οποία θα καταπέσει εν όλω ή εν μέρει , αν η υποχρέωση εισαγωγής ή εξαγωγής δεν εκπληρωθεί

ότι οι λεπτομέρειες εφαρμογής στον τομέα αυτό θεσπίσθηκαν από τον κανονισμό ( ΕΟΚ ) αριθ . 836/68 της Επιτροπής της 28ης Ιουνίου 1968 περί των πιστοποιητικών εισαγωγής και εξαγωγής για τη ζάχαρη , τα τεύτλα και τη μελάσσα ( 4 ) , όπως τροποποιήθηκε από τον κανονισμό ( ΕΟΚ ) αριθ . 877/69 ( 5 )

ότι η αποκτηθείσα από την εφαρμογή των διατάξεων αυτών πείρα έδειξε ότι για να επιτραπεί καλύτερη τήρηση της υποχρεώσεως εισαγωγής , πρέπει να αυξηθούν ορισμένα ποσά της ασφάλειας που προβλέπεται για τη μελάσσα

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως της Ζάχαρης ,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :

Αρθρο 1

Ο προκαθορισμός των εισφορών εφαρμόζεται κατά την εισαγωγή των προϊόντων που αναφέρονται στο άρθρο 1 παράγραφος 1 υπό γ ) του κανονισμού αριθ . 1009/67 / ΕΟΚ .

Αρθρο 2

1 . Στο άρθρο 11 παράγραφος 1 δεύτερο εδάφιο υπό β ) τρίτη παύλα του κανονισμού ( ΕΟΚ ) αριθ . 856/68 , το ποσό των " 0,02 λογιστικών μονάδων " αντικαθίσταται από το ποσό των " 0, 12 λογιστικών μονάδων " .

2 . Στο άρθρο 12 παράγραφος 2 του κανονισμού ( ΕΟΚ ) αριθ . 856/68 , μετά το δεύτερο εδάφιο , παρεμβάλλεται το ακόλουθο εδάφιο :

" Εν τούτοις , κατά παρέκκλιση του προηγουμένου εδαφίου , το ποσό της ασφάλειας που παρακρατείται είναι τουλάχιστον ίσο προς 0,12 λογιστικές μονάδες για 100 χιλιόγραμμα , για τα προϊόντα τα σχετικά με τη δασμολογική κλάση 17.03 για τα οποία έχει προκαθορισθεί η εισφορά . "

Αρθρο 3

Ο παρών κανονισμός αρχίζει να ισχύει την επομένη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων .

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος .

Εγινε στις Βρυξέλλες , στις 6 Ιουλίου 1970 .

Για την Επιτροπή

Ο Πρόεδρος

Franco M . MALFATI

( 1 ) ΕΕ αριθ . 308 της 18.12.1967 , σ . 1 .

( 2 ) ΕΕ αριθ . Ν 143 της 1.7.1970 , σ . 1 .

( 3 ) ΕΕ αριθ . Ν 143 της 25.6.1968 , σ . 16 .

( 4 ) ΕΕ αριθ . Ν 151 της 30.6.1968 , σ . 38 .

( 5 ) ΕΕ αριθ . Ν 114 της 13.5.1969 , σ . 8 .